Vyžadujete splnenie podmienok rizikovej skupiny 0, podľa normy EN IEC 62471, ktorá je z roku 2006, Nemecká verzia EN 62471 z roku 2008, kvôli nebezpečnému žiareniu modrého svetla.
Otázka:
Akceptujete splnenie tejto požiadavky aj pre svietidlá, ktoré spĺňajú štandardy podľa noriem EN IEC 60598-1 Všeobecné požiadavky a skúšky svietidiel z roku 2020 a TR 62778 Hodnotenie nebezpečenstva modrého svetla pre svetelné zdroje a svietidlá, ktoré vylučujú nebezpečné žiarenie modrého svetla. Uvedené normy sú momentálne najaktuálnejšie a viac relevantné aj pre pouličné osvetlenie.

V 2. bode odpovede sa odvolávate na bezpečnosť pracovníkov počas údržby verejného osvetlenia. 
Otázka:
O aký typ údržby sa jedná? Podľa platných predpisov BOZP sa údržba svietidla nemôže vykonávať pod napätím svietidla a tým pádom žiarenie je vylúčené.

Odpoveď:

1.
EN 62471 je norma, IEC 62778 je technická správa. Tieto sa navzájom nevylučujú ani nenahrádzajú, koexistujú spolu.
Áno, budeme akceptovať aj splnenie požiadavky na Rizikovú skupinu triedy 0 (RG0) podľa IEC TR 62778, ale iba v prípade predloženia testovacieho protokolu o testoch schválenom a podpísanom nezávislou a autorizovanou skúšobňou.

2.
Údržba verejného osvetlenia sa bežne vykonáva pod napätím pri použití stanovených OPP a zabezpečenia, nakoľko bez toho sa nedá identifikovať porucha (napr. vadné pripojovacie svorky, zlomený prívodný vodič a pod..). Tak isto pri svietidlách inštalovaných na distribučných stožiaroch slúžiacich pre rozvod elektriny vykonávajú pracovníci distribučnej spoločnosti údržbu svojich zariadení pri zapnutom verejnom osvetlení. 
Nerozumieme presne otázke "o aký typ údržby sa jedná ?", ale ide o bežnú údržbu pri poruche zariadení a údržbu iných zariadení inštalovaných v blízkosti svietidiel.